《初秋夜坐》
宋代·黄公度

纳凉北窗下，景象有馀清。
林暝惟萤影，庭幽但竹声。
语阑惊坐久，露重觉衣轻。
不寐饶诗思，徘徊参斗横。

作者简介：黄公度（1109～1156）字师宪，号知稼翁，莆田（今属福建）人。绍兴八年进士第一，签书平海军节度判官。后被秦桧诬陷，罢归。除秘书省正字，罢为主管台州崇道观。十九年，差通判肇庆府，摄知南恩州。桧死复起，仕至尚书考功员外郎兼金部员外郎，卒年四十八，著有《知稼翁集》十一卷，《知稼翁词》一卷。